wickkiey/tamil-wikipedia-chunked huggingface dataset:
# நகரும் நடைபாதை

**நகரும் நடைபாதை** (*moving walkway*, அல்லது *travelator*) என்பது மெதுவாக நகரும் கன்வேயர் பொறிமுறையாகும், இது மக்களை ஒரு கிடைமட்ட அல்லது சாய்ந்த தளத்தில் குறுகிய முதல் நடுத்தர தூரத்திற்கு கொண்டு செல்கிறது.அவற்றின் மீது நின்று அல்லது நடந்து அவற்றைப் பயன்படுத்தலாம், இதனால் பயனர்கள் அந்த தூரத்தை நடப்பதை விட குறைந்த முயற்சி, அதிக வேகத்தில் கடக்க முடியும்.அவை பொதுவாக ஒவ்வொரு திசையிலும் போக்குவரத்தை வழங்க ஜோடிகளாக நிறுவப்படுகின்றன. அவை பொதுவாக நகரும் படிக்கட்டுகளைப் போலவே வடிவமைக்கப்பட்டுள்ளன மற்றும் அதே அடிப்படை தொழில்நுட்பத்தைப் பகிர்ந்து கொள்கின்றன.'
# நகரும் நடைபாதை

## வரலாறு

முதல் நகரும் நடைபாதை, 1893 ஆம் ஆண்டு அமெரிக்காவின் இல்லினாய்ஸின் சிகாகோவில் நடந்த உலக கொலம்பிய கண்காட்சியில் தி கிரேட் வார்ஃப் நகரும் நடைபாதை என அறிமுகப்படுத்தப்பட்டது. கட்டிடக் கலைஞர் ஜோசப் லைமன் சில்ஸ்பீ வடிவமைத்த இது, இரண்டு பிரிவுகளைக் கொண்டிருந்தது: ஒன்று பயணிகள் அமர்ந்திருக்கும் இடம், மற்றொன்று அவர்கள் நிற்க அல்லது நடக்கக்கூடிய இடம்.  
ஆறு ஆண்டுகளுக்குப் பிறகு, பாரிஸில் 1900 ஆம் ஆண்டு நடந்த எக்ஸ்போசிஷன் யுனிவர்செல்லில் ரூ டி எல்'அவெனிர் என்ற பெயரில் மற்றொரு நகரும் நடைபாதை பொதுமக்களுக்கு வழங்கப்பட்டது. இது மூன்று உயர்ந்த தளங்களைக் கொண்டிருந்தது - முதலாவது நிலையானது, இரண்டாவது மிதமான வேகத்தில் நகரும், மூன்றாவது மணிக்கு பத்து கிலோமீட்டர் வேகத்தில் (மணிக்கு ஆறு மைல்கள்) நகரும்.
# நகரும் நடைபாதை

## வடிவமைப்புகள்

நகரும் நடைபாதைகள் இரண்டு அடிப்படை பாணிகளில் கட்டமைக்கப்பட்டுள்ளன:  
பாலட் வகை - தொடர்ச்சியான தட்டையான உலோகத் தகடுகள் ஒன்றிணைந்து ஒரு நடைபாதையை உருவாக்குகின்றன - மேலும் அவற்றின் கட்டுமானத்தில் எஸ்கலேட்டர்களைப் போலவே இருக்கும். பெரும்பாலானவை உலோக மேற்பரப்பைக் கொண்டுள்ளன, இருப்பினும் சில மாதிரிகள் கூடுதல் இழுவைக்காக ரப்பர் மேற்பரப்பைக் கொண்டுள்ளன. தட்டுகள் ஒற்றை-துண்டு, டை-காஸ்ட் அலுமினிய தட்டுகள், நடைபாதை பக்கங்களுக்கு இடையே ஒரு பொதுவான அகலம் 800–1,200 மில்லிமீட்டர்கள் (31–47 அங்குலம்). நடைபாதையை ஒரு AC தூண்டல் மோட்டார் மூலம் இயக்க முடியும். எடுத்துக்காட்டு வேகம் வினாடிக்கு 0.5 மீட்டர் (வினாடிக்கு 1.6 அடி).  
நகரும் பெல்ட் - இவை பொதுவாக உலோக உருளைகள் மீது கண்ணி உலோக பெல்ட்கள் அல்லது ரப்பர் நடைபாதை மேற்பரப்புகளுடன் கட்டப்பட்டுள்ளன. நடைபாதை மேற்பரப்பு ஒரு திடமான உணர்வு அல்லது "தள்ளும்" உணர்வைக் கொண்டிருக்கலாம்.  
இரண்டு வகையான நகரும் நடைபாதைகளும் முனைகளில் சீப்புத் தகடுகளுடன் கண்ணிக்கு பள்ளம் கொண்ட மேற்பரப்பைக் கொண்டுள்ளன. மேலும், கிட்டத்தட்ட அனைத்து நகரும் நடைபாதைகளும் எஸ்கலேட்டர்களில் உள்ளதைப் போன்ற நகரும் கைப்பிடிகளுடன் கட்டப்பட்டுள்ளன.
# பின்மால் சட்டமன்றத் தொகுதி

**பின்மால் சட்டமன்றத் தொகுதி** *(Bhinmal Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. பின்மால், ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பின்மால் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பூனம் சந்த் | rowspan=2 | இந்திய தேசிய காங்கிரசு</br> |
| 1977 | சூரச் பால் சிங் |  |  |
| 1980 | இந்திய தேசிய காங்கிரசு (இ) |  |  |
| 1985 | rowspan=2 | இந்திய தேசிய காங்கிரசு</br> |  |
| 1990 | பிரேம் சிங் தகியா |  |  |
| 1993 | பூரா ராம் சௌத்ரி | பாரதிய ஜனதா கட்சி</br> |  |
| 1998 | சமர்சித் சிங் | rowspan=2 | இந்திய தேசிய காங்கிரசு</br> |
| 2003 |  |  |  |
| 2008 | பூரா ராம் சௌத்ரி | rowspan=3 | பாரதிய ஜனதா கட்சி</br> |
| 2013 |  |  |  |
| 2018 |  |  |  |
| 2023 | சமர்சித் சிங் | இந்திய தேசிய காங்கிரசு</br> | } |
# குறைந்தபட்ச தீப்பற்றும் ஆற்றல்

**குறைந்தபட்ச தீப்பற்றும் ஆற்றல்** (*Minimum ignition energy*) என்பது ஒரு பொருள், முக்கியமாக வாயு கலவை தீப்பற்றத் தொடங்கும் அளவுக்கு தேவையான குறைந்தபட்ச மின்னழுத்தம் அல்லது ஆற்றல் அளவாகும். வெடிப்பு பாதுகாப்பு மற்றும் தடுப்பு ஆகியவற்றில் இதுவொரு பாதுகாப்பு பண்பாகும். எரிபொருள்-காற்று கலவைகளின் பற்றவைப்பு திறனை குறைந்தபட்ச தீப்பற்றும் ஆற்றல் தீர்மானிக்கிறது. இங்கு எரிபொருள் என்பது எரியக்கூடிய வாயுப்பொருள் எதுவாகவும் இருக்கலாம். ஒரு மின்தேக்கியில் சேமிக்கப்படும் குறைந்தபட்ச மின் ஆற்றலாக இது வரையறுக்கப்படுகிறது. இந்த ஆற்றல் வெளியேற்றப்படும்போது, குறிப்பிட்ட சோதனை நிலைமைகளின் கீழ் எரிபொருள் மற்றும் காற்றின் பற்றவைக்கக்கூடிய கலவையை பற்றவைக்க இது போதுமானதாகும்.குறைந்தபட்ச தீப்பற்றும் ஆற்றல் என்பது பற்றவைப்பின் செயல்திறனுக்கான மதிப்பீட்டு அளவுகோல்களில் ஒன்றாகும். மின்னியல் ஆற்றல் வெளியேற்றம், இயந்திர பற்றவைப்பு மூலங்கள் அல்லது மின்காந்த கதிர்வீச்சு ஆகியவை இதற்கு எடுத்துக்காட்டுகளாகும். பயனுள்ள பற்றவைப்பு மூலங்களைத் தவிர்ப்பதற்கான பாதுகாப்பு நடவடிக்கையை வடிவமைப்பதற்கு குறைந்தபட்ச தீப்பற்றும் ஆற்றல் ஒரு முக்கியமான அளவுருவாகும்.
# கிளீவ்லாண்டு திறந்த கோப்பை முறை

**கிளீவ்லாண்டு திறந்த கோப்பை முறை** (*Cleveland open-cup method*) என்பது பெட்ரோலியப் பொருளின் உடனே தீப்பற்றிக்கொள்ளக்கூடிய நீர்மத்தின் வெப்பநிலையை தீர்மானிக்க வேதியியலில் உள்ள மூன்று முக்கிய முறைகளில் ஒன்றாகும். இது கிளீவ்லேண்டு திறந்த கோப்பை ஆய்வி என்றும் அழைக்கப்படுகிறது.முதலில், கருவியின் சோதனைக் கோப்பையில் (பொதுவாக பித்தளை) பரிசோதனை செய்ய வேண்டிய திரவம் ஒரு குறிப்பிட்ட அளவிற்கு நிரப்பப்படுகிறது. பின்னர், இந்த வேதிப்பொருளின் வெப்பநிலை விரைவாகவும், பின்னர் கோட்பாட்டு தீப்பற்றும் புள்ளியை நெருங்கும்வரை மெதுவாகவும், நிலையான விகிதத்திலும் வெப்பம் அதிகரிக்கப்படுகிறது. வெப்பநிலை அதிகரிப்பதால், வேதிப்பொருள் எரியக்கூடிய ஆவியை அதிக அளவிலும் அடர்த்தியாகவும் உற்பத்தி செய்யத் தொடங்கும். ஒரு தீப்பொறி கோப்பையின் மேல் பகுதியிலே சிறிது இடைவெளியில் கொண்டு வரப்படுகிறது. எந்த வெப்பநிலையில் அந்த வாயு தீப்பற்றுகிறதோ அந்த வெப்பநிலையை தீப்பற்றும் புள்ளி என குறிப்பிடுகின்றனர். இந்த ஆய்வுக் கருவி, சோதனைச் சுடரைப் பயன்படுத்தும்போது குறைந்தது ஐந்து தொடர்ச்சியான வினாடிகள் பற்றவைப்பு ஏற்படும் போது, இரசாயனத்தின் தீப்பற்றும் புள்ளியை அடையும் என்று கருதப்படும். அதைத் தீர்மானிக்கவும் பயன்படுத்தப்படும். கருவியின் வெப்பநிலை வரம்பு 120 முதல் 250 பாகை செல்சியசு ஆகும்.  
வேதியியல் தீப்பற்றும் புள்ளிகளை நிறுவுவதற்கான பிற முக்கிய முறைகள் பென்சுகி-மார்டென்சு மூடிய-கப் சோதனை மற்றும் தாக்லியாபு கோப்பை முறை போன்றவையாகும்.
# அமிலினேனி சுரேந்திர பாபு

**அமிலினேனி சுரேந்திர பாபு** (*Amilineni Surendra Babu*) (பிறப்பு 1970) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் அனந்தபூர் மாவட்டத்தில் உள்ள கல்யாண்துர்க் சட்டமன்றத் தொகுதியின் சட்டமன்ற உறுப்பினராவார். இவர் தெலுங்கு தேசக் கட்சியைப் பிரதிநிதித்துவப்படுத்துகிறார். 2024 ஆம் ஆண்டு ஆந்திரப் பிரதேச சட்டமன்றத் தேர்தல் இவர் வெற்றி பெற்றார், அங்கு தெலுங்கு தேசம் கட்சி பாரதிய ஜனதா கட்சி, ஜனசேனா கட்சி ஆகியவற்றுடன் கூட்டணி வைத்திருந்தது.
# அமிலினேனி சுரேந்திர பாபு

## ஆரம்பகால வாழ்க்கை மற்றும் கல்வி

பாபு அனந்தபூர் மாவட்டத்தின் கல்யாண்துர்க்கைச் சேர்ந்தவர். இவரது மறைந்த தந்தை அமிலினேனி வெங்கடப்பா. இவர் ஒரு தொழிலதிபர் ஆவார். இவரது மனைவி ஒரு இல்லத்தரசி. இவர் 10 ஆம் வகுப்பு வரை மட்டுமே படித்தார். 1983 இல் தனது மேல்நிலைப் பள்ளி சான்றிதழ் தேர்வை முடித்தார். இவர் இந்திய தேர்தல் ஆணையத்திற்கு அளித்த பிரமாணப் பத்திரத்தில் ரூ.189 கோடி மதிப்புள்ள சொத்துக்களை அறிவித்தார்.
# அமிலினேனி சுரேந்திர பாபு

## அரசியல் வாழ்க்கை

பாபு 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியைச் சேர்ந்த கல்யாண்துர்க் சட்டமன்றத் தொகுதியில் வெற்றி பெற்றார். இவர் 118,878 வாக்குகளைப் பெற்று, தனது நெருங்கிய போட்டியாளரான ஒய். எஸ் .ஆர் காங்கிரஸ் கட்சியின் தலரி ரங்கையாவை 37,734 வாக்குகள் வித்தியாசத்தில் தோற்கடித்தார்.தேர்ந்தெடுக்கப்பட்ட பிறகு, பைரவாணி திப்பா நீர்ப்பாசனத் திட்டத்தை இரண்டு ஆண்டுகளில் முடிப்பதாக உள்ளூர் மக்களுக்கு உறுதியளித்தார்.
# சிப்பகிரி புசினே விருப்பாக்சி

**சிப்பகிரி புசினே விருப்பாக்சி** (*Chippagiri Busine Virupakshi*) (பிறப்பு: மார்ச் 4, 1969) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார். இவர் கர்னூல் மாவட்டத்தில் உள்ள ஆலூர் சட்டமன்றத் தொகுதியின் சட்டமன்ற உறுப்பினராக அரசியலில் ஈடுபடுகிறார். ஒய்.எசு.ஆர் காங்கிரசு கட்சியை பிரதிநிதித்துவப்படுத்துகிறார். 2024 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.
# சிப்பகிரி புசினே விருப்பாக்சி

## ஆரம்பகால வாழ்க்கை மற்றும் கல்வி

விருப்பாக்சி புசினே சினாஞ்சநேயா மற்றும் புசினே சிறீதேவி ஆகியோருக்குப் பிறந்தார். கர்னூல் மாவட்டத்தில் உள்ள சிப்பகிரி கிராமத்தில் வளர்ந்தார். இவரது தந்தை சினாஞ்சநேயா ஒரு விவசாயியாவார். சிப்பகிரியில் உள்ள சில்லா பரிசத்து உயர்நிலைப் பள்ளியில் படித்தார், ஆனால் 9 ஆம் வகுப்பு வரை மட்டுமே படித்தார். இரயில்வே ஒப்பந்தங்களைக் கையாண்டார் மற்றும் இரயில்வே மேற்பார்வையாளராக வாழ்க்கையைத் தொடங்கினார்.
# சிப்பகிரி புசினே விருப்பாக்சி

## அரசியல் வாழ்க்கை

விருப்பாக்சி கர்னூலில் இருந்து மாவட்டப் பரிசத்து பிராந்தியத் தொகுதிகள் உறுப்பினராக தனது அரசியல் பயணத்தைத் தொடங்கினார். 2024 ஆந்திரப் பிரதேச சட்டமன்றத் தேர்தலில் ஒய்.எசு.ஆர் காங்கிரசு கட்சியை பிரதிநிதித்துவப்படுத்தும் ஆலூர் சட்டமன்றத் தொகுதியில் இருந்து வெற்றி பெற்றார். 1,00,264 வாக்குகளைப் பெற்று, தனது நெருங்கிய போட்டியாளரான தெலுங்கு தேசக் கட்சியின் பி. வீரபத்ர கவுடை 2,831 வாக்குகள் வித்தியாசத்தில் தோற்கடித்தார்.
# சமர்சித் சிங்

**சமர்சித் சிங்** (பிறப்பு: மார்ச் 7,1967) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் பின்மால் சட்டமன்றத் தொகுதியில் போட்டியிட்டு வென்றார். இத்தொகுதியானது ஜலோர் மாவட்டத்தில் அமைந்துள்ளது.
# சமர்சித் சிங்

## ஆரம்பகால வாழ்க்கை மற்றும் கல்வி

சமர்சித் இராசாத்தானின் ஜலோர் மாவட்டத்தில் உள்ள பின்மால் தாலுகாவில் உள்ள தசுபனைச் சேர்ந்தவர். இவர் சூரஜ்பால் சிங்கின் மகன் ஆவார். இவர் 1991 இல் தனது முதுதத்துவமாணி பட்டத்தையும், 1993 இல் முனைவர் பட்டத்தையும் முடித்தார். முன்னதாக 1989 ஆம் ஆண்டில், ஜோத்பூரில் உள்ள ஜெய் நரேன் வியாசு பல்கலைக்கழகத்தில் முதுகலை கலை பட்டமும் பெற்றார்.
# சமர்சித் சிங்

## தொழில் வாழ்க்கை

2023 இல் நடைபெற்ற இராசத்தான் சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராக பின்மால் சட்டமன்றத் தொகுதியில் போட்டியிட்ட சமர்சித் தனது நெருங்கிய போட்டியாளரான பாரதிய ஜனதா கட்சி வேட்பாளரான பூரா ராம் சவுத்ரியை விட 1,027 வாக்குகள் அதிகம் பெற்று வென்றார்.  
2018 இராசத்தான் சட்டமன்றத் தேர்தலில், இவர் பாரதிய ஜனதா கட்சியின் வேட்பாளரான பூரா ராம் சவுத்ரியிடம் 9,646 வாக்குகள் வித்தியாசத்தில் தோல்வியடைந்தார்.  
முன்னதாக 2008 தேர்தலிலும், இவர் இந்திய தேசிய காங்கிரசு கட்சி வேட்பாளராக போட்டியிட்டு பாரதிய ஜனதா கட்சியின் வேட்பாளரான சவுத்ரியிடம் 21,199 வாக்குகள் வித்தியாசத்தில் தோல்வியடைந்தார்.  
2023 ஆம் ஆண்டு இந்திய தேர்தல் ஆணையத்திற்கு அளித்த பிரமாணப் பத்திரத்தில் இவர் இரூ 7.9 கோடி சொத்துக்களை அறிவித்தார், அங்கு இவர் மீது குற்றவழக்குகள் எதுவும் பதிவு செய்யப்படவில்லை என்றும் கூறினார்.
# செர்டாங்

**செர்டாங்** அல்லது **செர்டாங், சிலாங்கூர்** (ஆங்கிலம்; மலாய்: *Serdang* அல்லது *Serdang Selangor*) என்பது மலேசியா, சிலாங்கூர், பெட்டாலிங் மாவட்டத்தில் உள்ள ஒரு பழைமையான நகரம் ஆகும். தற்போது செரி கெம்பாங்கான் என அழைக்கப்படுகிறது.  
செர்டாங் நகரம் **பழைய செர்டாங்** மற்றும் **புதிய செர்டாங்** *(Serdang Baharu)* என பிரிவுகளாக இருந்தது. கோலாலம்பூருக்கு தெற்கே 15 கிமீ தொலைவில் சுங்கை பீசி விரைவுச்சாலைக்கு அருகில் அமைந்து இருந்த இந்த நகரத்திற்கு கிழக்கே பாலக்கோங்; வடக்கே செரி கெம்பாங்கான் ஆகிய நகரங்கள் உள்ளன.  
1960-ஆம் ஆண்டுகளில் ஒரு புதுக்கிராமமாக இருந்த பழைய செர்டாங் கிராமம், தற்போது செரி கெம்பாங்கான் என்று அழைக்கப்படுகிறது. ஒரு பெரிய நகரமாக வளர்ச்சி கண்டுள்ள இந்த நகர்ப்புறக் கிராமம்; மலேசிய வடக்கு-தெற்கு விரைவுச்சாலையில் மத்திய பகுதியின் வடக்கு முனையில் அமைந்துள்ளது. &nbsp;சுங்கை பீசி விரைவுச்சாலைக்கு அருகில் உள்ள இந்த நகரம்; செர்டாங் தொடருந்து நிலையம் மூலமாகச் சேவை செய்யப்படுகிறது.
# செர்டாங்

## வரலாறு

1950-ஆம் ஆண்டில் செர்டாங் ஒரு மலாயா புதுக்கிராமமாக நிறுவப்பட்டது. அப்போது நாட்டில் மலாயா பொதுவுடைமைவாதிகளின் அச்சுறுத்தல் இருந்தது.  
அதன் காரணமாக கோலாலம்பூர் சுங்கை பீசி பகுதியில் வசித்த மலேசிய சீனக் கிராம மக்கள் ஒரு மையப்படுத்தப்பட்ட இடத்திற்கு மாற்றப் பட்டனர். மலாயா அவசரகாலத்தின் போது அமல்படுத்தப்பட்ட பிரிக்ஸ் திட்டத்தின் ஒரு பகுதியாகச் செர்டாங் புதுக்கிராமம் நிறுவப்பட்டது.
# செர்டாங்

## வரலாறு

### செர்டாங் கிராமப் பகுதி

செர்டாங் கிராமத்தின் தொடக்கக்காலத்தில், அங்கு 50 வீடுகள் மட்டுமே இருந்தன. அனைத்து வீடுகளும் புதிதாக கட்டப்பட்டவை. ஏனெனில் பிரித்தானியர்கள் வெற்று நிலங்களை மட்டுமே வழங்கி இருந்தார்கள்.  
செர்டாங் கிராமப் பகுதி காடுகள் மற்றும் ரப்பர் தோட்டங்களுக்கு மையத்தில் இருந்தது. அடிக்கடி ஆபத்துகள் ஏற்பட்டன. ஒரு கட்டத்தில் அங்கு வாழ்ந்த 15,000 மக்களில் பெரும்பாலோர் ஈயச் சுரங்கத் தொழிலாளர்கள் மற்றும் ரப்பர் மரம் சீவுபவர்கள்; சொற்ப வருமானத்தைப் பெற்றனர்.  
ஒரு கட்டத்தில், செர்டாங் புதுக் கிராமம், காலணி தயாரித்தல் போன்ற குடிசைத் தொழில்களுக்கு பெயர் பெற்று விளங்கியது. 1950-1970-ஆம் ஆண்டுகளில் வரை செர்டாங் கிராமத்தில் வாழ்ந்த மக்களின் ஒரே பொழுதுபோக்கு வடிவமாக சினிமா மட்டுமே இருந்தது.
# செர்டாங்

## வரலாறு

### அரசு ஊழியர்கள்

செர்டாங் கிராமத்தில் இப்போது 2,500 வீடுகள் உள்ளன. அவற்றில் அசல் மர வீடுகள் மட்டுமே எஞ்சியுள்ளன, மக்கள் தொகை 150,000 என மதிப்பிடப்பட்டு உள்ளது.  
இவர்களில் பெரும்பாலோர் தொழில்முனைவோர், வணிகர்கள், தொழில் வல்லுநர்கள், புத்ராஜெயாவில் பணிபுரியும் அரசு ஊழியர்கள் மற்றும் சைபர்ஜெயாவில் உள்ள பிற பன்னாட்டு நிறுவனங்களின் ஊழியர்கள் ஆகும்.
# செர்டாங்

## காலநிலை

செர்டாங் நகர்ப்புறத்தின் கிழக்குப் பகுதியில் தித்திவாங்சா மலைகள் மற்றும் மேற்கில் இந்தோனேசியாவின் சுமத்திரா தீவுக் கூட்டம் உள்ளன.  
செர்டாங் வெப்பமண்டல மழைக்காட்டு காலநிலையைக் கொண்டுள்ளது ஆண்டு முழுவதும் வெப்பமாகவும் வெயிலாகவும் இருக்கும். அதே சமயத்தில் அக்டோபர் முதல் மார்ச் வரை வடகிழக்கு பருவமழை காலத்தில் அதிக மழை பெய்யும். அதனால் வெப்பநிலை நிலையானதாக இருக்கும்.
# செர்டாங்

## செர்டாங் தமிழ்ப்பள்ளி

1950-ஆம் ஆண்டுகளில் செரி கெம்பாங்கான் எனும் அப்போதைய **செர்டாங்** பகுதியில் ஏறக்குறைய 5 தமிழ்ப்பள்ளிகள் இருந்தன. நில மேம்பாடு, தொழில்துறை கட்டுமானங்கள் போன்றவற்றால் பல ரப்பர் தோட்டங்கள் அப்புறப்படுத்தப் பட்டன. அதனால் இங்கு இருந்த தமிழப்பள்ளிகளும் மூடப்பட்டன. இப்போது ஒரே ஒரு தமிழ்ப்பள்ளிதான் உள்ளது.  
| செர்டாங் | SJK(T) FES Serdang
Seri Kembangan | **செர்டாங் தமிழ்ப்பள்ளி** | 229 | 27 | } |
| --- | --- | --- | --- | --- | --- |
# செர்டாங்

## போக்குவரத்து

செர்டாங் மூன்று முக்கிய சுங்கச் சாவடிகளின் சந்திப்பில் அமைந்துள்ளது:
- மலேசிய வடக்கு-தெற்கு விரைவுச்சாலை (தெற்கு வழித்தடம்)
- சுங்கை பீசி விரைவுச்சாலை
- கோலாலம்பூர்–சிரம்பான் விரைவுச்சாலை  
மாஜு விரைவுச்சாலை *(Maju Expressway)* இந்த நகரத்தின் மேற்கு எல்லைக்கு அருகில் செல்கிறது. சா ஆலாம் விரைவுச்சாலை *(Shah Alam Expressway - KESAS)* மற்றும் கோலாலம்பூர் மத்திய வட்டச் சாலை 2 (MRR2) ஆகிய சாலைகளின் சந்திப்புகள் அருகிலேயே உள்ளன.  
தெற்கு சிலாங்கூர், நெகிரி செம்பிலான், மலாக்கா, ஜொகூர் ஆகிய மாநிலங்களில் இருந்து பயணிக்கும் வாகன ஓட்டிகளுக்கு, செர்டாங் நகரம்; கோலாலம்பூர் மாநகரத்தின் "தெற்கு நுழைவாயில்" என்று கருதப்படுகிறது.
# கிராகுலா

**கிராகுலா** (*Gracula*) என்பது தெற்கு ஆசியாவில் காணப்படும் நாகணவாய் பறவை குடும்பத்தின் வெப்பமண்டல பேரினமாகும். இது அமெரிக்காவின் புளோரிடாவில் அறிமுகப்படுத்தப்பட்டது.
# கிராகுலா

## வகைப்பாட்டியல்

1758ஆம் ஆண்டில் சுவீடன் நாட்டைச் சேர்ந்த இயற்கை ஆர்வலர் கரோலஸ் லின்னேயஸ் தனது *சிசுடமா நேச்சுராவின்* பத்தாவது பதிப்பில் *கிராகுலா* என்ற பேரினத்தை அறிமுகப்படுத்தினார். சில நேரங்களில் மேற்கத்திய ஜாக்டா என அடையாளம் காணப்பட்ட அறியப்படாத பறவையான *கிராகுலசு* என்ற பேரினத்தின் பெயர் இலத்தீன் மொழியிலிருந்து வந்தது. லின்னேயசால் பட்டியலிடப்பட்ட ஏழு சிற்றினங்களில், ஜார்ஜ் கிரே விவரித்தமலை மைனா (*கிராகுலா ரிலிஜியோசா*) மாதிரி இனமாக நியமிக்கப்பட்டது.  
சமீப காலம் வரை *கி. ரிலிஜியோசா* மற்றும் *கி. பிடிலோஜெனிசு* ஆகிய இரண்டு சிற்றினங்கள் மட்டுமே அங்கீகரிக்கப்பட்டன. முன்பு, அனைத்து கிராகுலா சிற்றினங்களும் பொதுவாக மலை நாகணவாய் என்று அழைக்கப்படும் மிகவும் மாறுபட்ட பேரினத்தைச் சேர்ந்தவையாக கருதப்பட்டன. *கி. ரிலிஜியோசா*வின் மூன்று கூடுதல் துணையினங்கள் பெருகிய முறையில் தனித்துவமான பேரினங்களாகக் கருதப்படுகின்றன. முன்பு, இலங்கை மலை நாகணவாய் பொதுவான மலை நாகணவாயின் துணையினமாகக் கருதப்பட்டது, ஆனால் இன்று அனைத்து முக்கிய வகைப்பாட்டாளர்களும் இவற்றை தனித்தனியாக அங்கீகரிக்கிறார்கள். ஒப்பிடுகையில், எங்கனோ, நியாசு, தெங்கரா மற்றும் தெற்கு மலை நாகணவாய் பாரம்பரியமாக பொதுவான மலை நாகணவாயின் துணையினங்களாகக் கருதப்படுகின்றன.
# கிராகுலா

## சிற்றினங்கள்

ஐந்து சிற்றினங்கள் அங்கீகரிக்கப்பட்டுள்ளன.
| *கிராகுலா பிடிலோஜெனிசு* | இலங்கை மலை நாகணவாய் | இலங்கை |
| --- | --- | --- |
| *கிரேகுலா ரிலிஜியோசா* | பொதுவான மலை மைனா | நேபாளம், சிக்கிம், பூட்டான், அருணாச்சலப் பிரதேசம், கீழ் இமயமலை |
| *கிராகுலா இண்டிகா* | தெற்கு மலை நாகணவாய் | தென்மேற்கு இந்தியா, இலங்கை |
| *கிராகுலா வெனெராட்டா* | தெங்கரா மலை நாகணவாய் | இந்தோனேசியா |
| *கிராகுலா ரோபசுதா* | நியாசு மலை நாகணவாய் | மேற்கு சுமாத்திராவில், நியாசு, அருகிலுள்ள தீவுகள். |  
2020ஆம் ஆண்டு மேற்கொள்ளப்பட்ட ஆய்வில், இந்தோனேசியாவின் சிமியுலுவில் உள்ள *கி. ரிலிஜியோசா மியோடெரா* அல்லது சிமியுலூ மலை நாகணவாய் என்ற துணையினம் சமீபத்திய வகைப்பாட்டியல் ஏற்பாடுகளில் அங்கீகரிக்கப்படவில்லை. இது தவிர உலக பறவைகளின் கையேட்டில் ஒரு தனித்துவமான சிற்றினமாக பிரதிநிதித்துவப்படுத்துகிறது. வனவிலங்கு வர்த்தகத்திற்காக நிலைக்க முடியாத சேகரிப்பு காரணமாக 2010களின் பிற்பகுதியில் காடுகளில் அழிவு உந்தப்பட்டது. கொல்லைப்படுத்தப்பட்ட இனப்பெருக்க நோக்கத்திற்காக கடைசி மரபணு ரீதியாக தூய கொல்லைப்படுத்த இந்த கட்டுரை பரிந்துரைக்கிறது.
# கிராகுலா

## முந்தைய சிற்றினம்

முன்பு, சில வகைப்பாட்டியலாளர் பின்வரும் சிற்றினத்தினை (அல்லது துணையினம்) கிராகுலா பேரினத்திற்குள் உள்ள சிற்றினமாகக் கருதினர்.  
- மாக்பி-நாகணவாய் (*கிரேகுலா பிக்காட்டா*)
# கிராகுலா

## விளக்கம்

இவை 25-30 செமீ நீளமாக வளரக்கூடிய பறவைகள் ஆகும். பளபளப்பான கருப்பு இறகுகள் மற்றும் பெரிய வெள்ளை இறக்கை திட்டுகளைக் கொண்டுள்ளன. இவை பறக்கும் போது வெளிப்படையாகத் தெரியும். அலகு, வலுவான கால்கள் பிரகாசமான மஞ்சள் அல்லது ஆரஞ்சு நிறத்தில் காணப்படும். மேலும் தலையில் மஞ்சள் தாடையும் உள்ளது. இதன் வடிவமும் நிலையும் இனங்களுக்கு ஏற்ப மாறுபடும். பாலினங்கள் ஒத்தவை, ஆனால் இளம் வயதினருக்கு மந்தமான அலகு உள்ளது.
# கிராகுலா

## குரல்

மலை நாகணவாய் மனித குரலைப் பிரதிபலிக்கும் திறனுக்காக புகழ்பெற்றவை. மலை நாகணவாய் சிறந்த பேசும் பறவை என்றும் உலகின் சிறந்த பிரதிபலிப்பு என்றும் கூறப்படுகிறது.
# கிராகுலா

## பரவலும் வாழிடமும்

இந்த பேரினம் இந்தியா, வங்கதேசம், இலங்கை கிழக்கு முதல் இந்தோனேசியா வரை வெப்பமண்டல தெற்காசியாவில் காணப்படுகிறது. மேலும் பிரபலமான கூண்டு பறவையான பொதுவான மலை நாகணவாய் அமெரிக்காவில் அறிமுகப்படுத்தப்பட்டுள்ளது.
# கிராகுலா

## நடத்தை

### இனப்பெருக்கம்

மலை நாகணவாய் பொதுவாக காடுகள், சாகுபடி பகுதியில் காணப்படும் குடியிருப்புகளில் இனப்பெருக்கம் செய்பவை. கூடு ஒரு துளைக்குள் கட்டப்பட்டு, வழக்கமான ஒரு முறை இரண்டு அல்லது மூன்று முட்டைகள் வரை இடும்.
# கிராகுலா

## நடத்தை

### உணவு

பெரும்பாலான நாகணவாய் போலா மலை நாகணவாயும் பழங்கள், தேன், பூச்சிகளை உண்ணும் வகையில் அனைத்து உணவுகளையும் உண்ணும் தன்மை கொண்டவை.
# இலங்கையின் கொலைக்களங்கள்: தண்டிக்கப்படாத போர்க்குற்றங்கள்

***இலங்கையின் கொலைக்களங்கள்: தண்டிக்கப்படாத போர்க் குற்றங்கள்*** (*Sri Lanka's Killing Fields: War Crimes Unpunished*) என்பது ஈழப் போரின் இறுதி வாரங்கள் பற்றிய ஆங்கிலேயப் புலனாய்வு ஆவணப்படமாகும். இது பிரித்தானிய தொலைக்காட்சியான சேனல் 4 இல் 2012 மார்ச் 14 அன்று ஒளிபரப்பப்பட்டது. இது 2011 சூனில் சேனல் 4 இல் ஒளிபரப்பப்பட்ட விருது பெற்ற *இலங்கையின் கொலைக்களங்கள்* ஆவணப்படத்தின் தொடர்ச்சியாகும். திரைப்பட இயக்குநர் கல்லம் மக்ரே தயாரித்த இந்த ஆவணப்படம் நான்கு குறிப்பிட்ட வழக்குகளை மையமாகக் கொண்டு அவற்றுக்கு யார் பொறுப்பு என்பதை புலணாய்வு செய்தது. போர் மண்டலத்திலிருந்து பொதுமக்களாலும், இலங்கை வீரர்களாலும் படமாக்கப்பட்ட தொழில்முறை அல்லாத காணொளிகள், பொதுமக்கள், வீரர்கள், ஐக்கிய நாடுகள் அவை ஊழியர்களின் ஒளிப்படங்கள், அறிக்கைகள் போன்றவற்றைப் பயன்படுத்தி, குற்றங்களுக்கான இறுதிப் பொறுப்பு இலங்கை அரசியல் மற்றும் இராணுவத் தலைவர்கள் மீதே உள்ளது என்பதை இந்த ஆவணப்படம் கண்டறிந்தது. இந்த ஆவணப்படம் ஐடிஎன் புரொடக்சன்ஸ் தயாரித்து சேனல் 4 செய்திகளின் முக்கிய தொகுப்பாளரான ஜான் ஸ்னோவால் வழங்கப்பட்டது. ஆவணப்படத்தில் உள்ள அனைத்து குற்றச்சாட்டுகளையும் இலங்கை அரசு மறுத்தது.
# இலங்கையின் கொலைக்களங்கள்: தண்டிக்கப்படாத போர்க்குற்றங்கள்

## பின்னணி

2009 ஆம் ஆண்டு ஈழப் போரின் இறுதி மாதங்களிலும், 2009 மேயில் அது முடிவடைந்த பின்னரும் இலங்கை இராணுவம் மற்றும் விடுதலைப் புலிகள் ஆகிய இரு தரப்பினராலும் சர்வதேச மற்றும் மனிதாபிமான சட்டங்கள் கடுமையாக மீறப்பட்டதற்கன காணொளிகள், ஒளிப்படங்கள் போன்ற சான்றுகள் வெளிவரத் தொடங்கின. இந்தச் சான்றுகளை வெளியிட்ட பல வெளிநாட்டு ஊடக அமைப்புகளில் பிரித்தானிய ஒளிபரப்பாளரான சேனல் 4 என்ற தொலைக்காட்சியும் ஒன்றாகும். நிர்வாணமாக்கப்பட்டு, கண்கள் கட்டப்பட்டு நிராயுதபாணிகளை இலங்கை வீரர்கள் சுட்டுக் கொல்வதைக் காட்டும் காணொளியை 2009 ஆகத்தில் சேனல் 4 செய்தி ஒளிபரப்பியது. இலங்கை அரசாங்கம் இந்தக் காணொளியை போலியானது என்று மறுத்தது. ஆனால் அக்காணொளியை தடயவியல் பகுப்பாய்வு செய்யத சுயாதீன நிபுணர்களாலும், ஐக்கிய நாடுகள் அவையாலும் இந்தக் காணொளி உண்மையானது என்பதை உறுதிப்படுத்தியது. 2010 நவம்பரில், சேனல் 4 செய்திகள் அதே நிகழ்வின் கூடுதல் காணொளியை ஒளிபரப்பியது. 2011 சூன் 14 அன்று, சேனல் 4 *இலங்கையின் கொலைக்களம்* என்ற 50 நிமிட ஆவணப்படத்தை ஒளிபரப்பியது, அதில் பொதுமக்கள் மீது இலங்கை வீரர்கள் "கொடூரமான போர்க்குற்றங்களை" நிகழ்த்தும் காணொளி இடம்பெற்றது. இந்த ஆவணப்படம் பன்னாட்டளவில் குறிப்பிடத்தக்க கவணத்தைப் பெற்றது, வெளிநாட்டு அரசாங்கங்கள், சர்வதேச மனித உரிமைக் குழுக்கள் போன்றவற்றிடமிருந்து எதிர்வினைகளைப் பெற்றது. இந்த ஆவணப்படம் இந்தியா, ஆத்திரேலியா, நோர்வே போன்ற நாடுகளில் மறு ஒளிபரப்பு செய்யப்பட்டது. இது வாசிங்டன், டி. சி., பிரசெல்சு, ஒட்டாவா, வெலிங்டன் ஆகிய இடங்களில் உள்ள சட்டமன்ற உறுப்பினர்களுக்காக சிறப்புக் காட்சியாகத் திரையிடப்பட்டது. இலங்கை அரசாங்கம் இந்த ஆவணப்படத்தை போலியானது என்று கண்டித்தது. பின்னர் இலங்கை அரசு *லைஸ் அக்ரீட் அப்ஹான்* என்ற ஆவணப்படத்தை வெளியிட்டது, இது *இலங்கையின் கொலைக் களங்கள்* என்ற ஆவணப்படத்தில் கூறப்பட்ட குற்றச்சாட்டுகளை எதிர்ப்பதாகக் கூறியது, ஆனால் *இலங்கையின் கொலைக் களங்கள்* ஆவணப் படத்தில் விவரிக்கப்பட்ட குறிப்பிட்ட நிகழ்வுகளைப் பற்றி கையாள்வதாக அது இருக்கவில்லை. 2011 நவம்பரில், மோதலின் இறுதி நாட்கள் தொடர்பான புதிய சான்றுகளுடன் ஐடிஎன் புரொடக்சனால் முந்தைய ஆவணப்படத்தின் தொடர்ச்சியாக *இலங்கையின் கொலைக்களங்கள்: தண்டிக்கப்படாத போர் குற்றங்கள்* ஆவணப்படத்தை சேனல் 4 வெளியிடுவதாக அறிவித்தது.
# இலங்கையின் கொலைக்களங்கள்: தண்டிக்கப்படாத போர்க்குற்றங்கள்

## ஒளிபரப்பு விவரங்கள்

2012 மார்ச் 11 அன்று ஜெனீவாவில் ஐக்கிய நாடுகள் மனித உரிமைகள் பேரவையின் 19வது அமர்வு நடக்கும் அதே நேரத்தில் நடைபெற்ற 10வது சர்வதேச திரைப்பட விழா மற்றும் மனித உரிமைகள் மன்றத்தில், *இலங்கையின் கொலைக்களங்கள்: தண்டிக்கப்படாத போர்க்குற்றங்கள்* ஆவணப்படத்தை சேனல் 4 திரையிடப்பட்டது. இந்த ஆவணப்படத்தை சேனல் 4 இங்கிலாந்து பார்வையாளர்களுக்கு 2012 மார்ச் 14 அன்று இரவு 10:55 மணிக்கு ஒளிபரப்பியது.
# இலங்கையின் கொலைக்களங்கள்: தண்டிக்கப்படாத போர்க்குற்றங்கள்

## மதிப்புரைகளும் பின்விளைவுகளும்

தி கார்டியனின் சாம் வொல்லஸ்டன் இந்த ஆவணப்படத்தை "ஜனாதிபதி மகிந்த ராசபக்ச மற்றும் அவரது தம்பி பாதுகாப்பு செயலாளரிடம் கடுமையான கேள்விகளைக் கேட்ட ஒரு சரியான ஊடகத் துறை - போர்க்குற்ற விசாரணையில் கேட்கப்பட வேண்டிய கேள்விகள்" என்று விவரித்தார். ஆவணப்படத்திற்கு 4½ நட்சத்திரங்களைக் கொடுத்து, த டெயிலி டெலிகிராப்பின் ஜேம்ஸ் வால்டன், ஆவணப்படம் மிகவும் கவனமாக எடுக்கப்பட்டுள்ளதாகவும், எந்த ஆட்சேபனைகளையும் சொல்ல வாய்ப்பு குறைவாகவே இருப்பதாகவும் குறிப்பிட்டார். ரேடியோ டைம்ஸின் டேவிட் புட்சர் இந்த ஆவணப்படத்தை "வேதனையூட்டும்... ஆனால் கடுமையான மற்றும் நீடித்த போர்க்குற்றங்களின் சான்றுகள் தவிர்க்க முடியாததாகத் தெரிகிறது - நன்கு தெரிந்தாலும் குற்றவாளிகள் இன்னும் நாட்டின் அரசாங்கத்தின் ஆட்சியாளர்களாக அமர்ந்திருக்கிறார்கள்" என்றது.  
இசைக்கலைஞரும் ஆர்வலருமான எம்.ஐ.எம், படத்திற்கும் அதன் தயாரிப்பாளர்களுக்கும் ஆதரவைத் தெரிவித்து "இந்த C4 #killingfields ஆவணப்படம் என்னால் கூற முடியாத கருத்துக்களை முன்வைக்கிறது" என்று கூறினார்.
# மந்த உப்பு

**மந்த உப்பு** (*Inert salt*) என்பது வேதியியலில் ஒரு கரைசலின் அயனி வலிமையை சரிசெய்யப் பயன்படும் ஓர் உப்பாகும். பொதுவாக சமநிலை அல்லது இயக்கவியல் ஆய்வுகளில் ஒரு கரைசலின் அயனி வலிமையில் ஏற்படும் ஒப்பீட்டு மாற்றங்களைக் குறைப்பதற்காக செய்யப்படுகிறது. நிபந்தனை சமநிலை அல்லது விகித மாறிலிகளை வரையறுக்க அனுமதிக்கும் அயனி இனங்களின் செயல்பாட்டு குணகங்களில் ஏற்படும் மாற்றங்களைக் குறைப்பதே உண்மையான குறிக்கோள்.  
எந்தவொரு உப்பும் அயனி வலிமையைப் பாதிக்கும். மந்த உப்புகள் கூடுதல் பண்புகளைக் கொண்டுள்ளன. அவை உப்பின் நேர்மின் அயனிகள் மற்றும் எதிர்மின் அயனிகள் இரண்டும் ஆய்வு செய்யப்படும் மூலக்கூறுகளுடன் எந்த வகையிலும் தலையிடாது அல்லது தலையிடக்கூடாது. அவை அயனி வலிமையை மட்டுமே பாதிக்கும் என்று கருதப்படுகிறது.  
பொதுவாகப் பயன்படுத்தப்படும் மந்த உப்புகள் பின்வருமாறு: NaClO<sub>4</sub>, NaCl, KNO<sub>3</sub>, NaNO<sub>3</sub>, திரிப்ளேட்டுகள் (எ.கா. NaOSO<sub>2</sub>CF<sub>3</sub>).  
மந்த உப்புகள் ஒருபோதும் முழுமையாக மந்தமாக இருக்காது. மேலும் அவற்றின் பயன்பாடு எப்போதும் விசாரணையில் உள்ள செயல்முறையில் தலையிடும். இருப்பினும் இவற்றின் செல்வாக்கு மிகக் குறைவாக இருக்கும்.
# சாமர்த்திய பூட்டு

**சாமர்த்திய பூட்டு** *( Smart Lock )* என்பது ஒரு கதவை மின்னணு முறையில் பூட்டுவதற்கும் திறப்பதற்கும் வடிவமைக்கப்பட்ட ஓர் மின்னணு இயக்கவியல் பூட்டு ஆகும். இது ஒரு பயனர் பதிவு செய்த செல்லிடத் தொலைபேசி அல்லது மின்னணு விசைப்பலகை அல்லது கைரேகை உணர்வி (Biometric sensor) அல்லது அணுகல் அட்டை அல்லது புளூடூத் அல்லது ஒய்-ஃபை மூலம் கட்டளையைப் பெற்றவுடன் இயங்குகிறது. இந்த பூட்டுகள் மேம்பட்ட தொழில்நுட்பம் மற்றும் இணையத் தொடர்பு ஆகியவற்றைப் பயன்படுத்துவதால் இவை சாமர்த்திய பூட்டு என்று அழைக்கப்படுகின்றன. இது பூட்டுகளை எளிதாக அணுகவும் அத்துமீறுபவர்களிடமிருந்து மேம்பட்ட பாதுகாப்பை வழங்கவும் உதவுகிறது.
# சாமர்த்திய பூட்டு

## செயல்பாடு

சாமர்த்திய பூட்டு முக்கிய பாகங்களில் இயந்திரப் பூட்டு, விசை (Key), பாதுகாப்பான புளூடூத் அல்லது வைஃபை இணைப்பு மற்றும் ஒரு மேலாண்மை செல்லிடத் தொலைபேசி செயலி ஆகியவை அடங்கும். இதில் விசை என்பது ஒரு சாவியாக இல்லாமல் மின்னணு விசை அல்லது டிஜிட்டல் குறியாக்கம் செய்யப்பட்ட விசை அல்லது மெய்நிகர் விசையாக இருக்கும். இது சாவியே இல்லாத ஒரு அணுகலை வழங்குகிறது. பெரும்பாலான சாமர்த்திய பூட்டுகுகள் கதவில் உள்ள வழக்கமான பூட்டுகளின் (உதாரணமாக டெட் போல்ட்) மேல் நிறுவப்படுகின்றன. இவை சாதாரண பூட்டை மின்னணு பூட்டாக மாற்றியமைக்கின்றன.
# சாமர்த்திய பூட்டு

## சிறப்பு அம்சங்கள்

இந்த தொழில்நுட்பம் மூன்றாம் தரப்பினருக்கு மெய்நிகர் விசை மூலம் கதவுக்கான அணுகலை வழங்க பயனரை அனுமதிக்கிறது. இந்த விசை பெறுநரின் நகர்பேசிக்கு மின்னஞ்சல் அல்லது எஸ்.எம்.எஸ் அல்லது பிரத்யேக செயலி வழியாக அனுப்பப்படும். விசை கிடைத்ததும் பெறுநர் குறிப்பிட்ட நேரத்திற்குள் செல்லிடத் தொலைபேசியைப் பயன்படுத்தி கதவைத் திறக்க முடியும். சில சாமர்த்திய பூட்டுகளில் உள்ளமைக்கப்பட்ட வைஃபை இணைப்பு உள்ளது. இது அணுகல் அறிவிப்புகள் அல்லது யார் வந்துள்ளார்கள் என்பதைக் காட்ட உதவும் கேமராக்கள் போன்ற கண்காணிப்பு அம்சங்களை அனுமதிக்கிறது. பல புதிய சாமர்த்திய பூட்டுகுகள் கைரேகை உணர்விகள் போன்ற உயிரியல் அளவீட்டு அம்சங்களையும் (Biometric features) கொண்டுள்ளன. இது கடவுச்சொற்களை விட அதிக பாதுகாப்பை வழங்குகிறது. பாதுகாப்புக்காக இந்த சாதனங்கள் புளூடூத் லோ எனர்ஜி (BLE) மற்றும் எஸ்.எஸ்.எல் (SSL) ஆகியவற்றைப் பயன்படுத்தி தகவல்களைப் பரிமாறிக்கொள்கின்றன. சாமர்த்திய பூட்டுகுகள் ஒரு சாமர்த்திய இல்லத்தின் (Smart Home) ஒரு பகுதியாக கருதப்படுகின்றன.
# சாமர்த்திய பூட்டு

## பாதுகாப்பு சவால்கள்

இந்த டிஜிட்டல் மற்றும் கம்பியில்லா தொழில்நுட்பத்தின் உள்ளார்ந்த சிக்கலான தன்மை காரணமாக சந்தையில் உள்ள பல்வேறு தயாரிப்புகளின் பாதுகாப்பு குறித்த உரிமைகோரல்களை உறுதிப்படுத்துவது இறுதிப் பயனருக்கு கடினமாக உள்ளது. இந்த சாதனங்கள் தனிப்பட்ட தகவல்களையும் சேகரிக்கக்கூடும். இந்த தகவல்களைப் பராமரிப்பது மற்றும் கையாளுவது குறித்து விற்பனையாளர்கள் அளிக்கும் உறுதிமொழிகளைச் சரிபார்ப்பதும் இறுதிப் பயனருக்கு கடினமாக இருக்கும்.
# நியாசு மலை நாகணவாய்

**நியாசு மலை நாகணவாய்** அல்லது **நியாசு நாகணவாய்** (*கிராகுலா ரோபசுதா*) என்பது *துரினிடே* குடும்பத்தைச் சேர்ந்த ஒரு சிற்றினமாகும் ஆகும். இது மேற்கு சுமாத்திராவில் நியாசுவிலும், அருகிலுள்ள பிற தீவுகளில் வசிக்கும் ஒரு அகணிய உயிரி ஆகும். கிளெமென்ட்சு இந்த சிற்றினத்தை பொதுவாக மலை நாகணவாய் என தொக்குத்து அழைக்கின்றார்.
# நியாசு மலை நாகணவாய்

## விளக்கம்

இந்த சிற்றினம் மேலோட்டமான காகம் போன்றது. துரினிடே குடும்பத்தில் மிகப்பெரிய உயிரினமாக இருக்கலாம். இது 30 முதல் 36 செமீ (12 முதல் 14 அங்குலம்) வரை நீளமாக இருக்கும். நிலையான அளவீடுகளில், இறக்கை நீட்டம் 20 முதல் 21.3 செமீ (7.9 முதல் 8.4 அங்குலங்கள்) வரையிலும் வால் நீளம் 9.9 முதல் 10.8 செமீ (3.9 முதல் 4.3 அங்குலங்கள் வரை) வரையிலும் அலகு 3.1 முதல் 3.4 செமீ (1.2 முதல் 1.3 அங்குலங்கள் வரையிலும் கணுக்கால் எலும்பு 4.4 முதல் 5 செமீ (1.2 முதல் 2.0 அங்குலங்கள் வரையிலும் இருக்கும். இந்த சிற்றினத்தின் உடல் எடை கிராம் (14 அவுன்ஸ்) வரை இருப்பதாக தெரிவிக்கப்பட்டுள்ளது. நியாசு மலை நாகணவாயில் முக்கியமாக ஊதா நிறத்தில் பளபளக்கும் கருப்பு நிற இறகுகளுடன் பிரகாசமான ஆரஞ்சு-மஞ்சள் நிறத் திட்டுகளுடன் தலை, கழுத்தின் பக்கத்தில் பெரிய சதைப்பற்றுள்ள மஞ்சள் தொங்கு சதைகளைக் கொண்டுள்ளது. பெரிய வெள்ளை இறக்கை திட்டுகளும் உள்ளன. இத்திட்டுகள் பறக்கும் போது தெளிவாகத் தெரியும். பெரிய அலகு முக்கியமாக சிவப்பு வண்ணத்திலும், வலுவான கால்கள் பிரகாசமான மஞ்சள் நிறத்திலும் உள்ளன.
# நியாசு மலை நாகணவாய்

## நடத்தை

இந்த மைனா மரங்களில் வாழக்கூடியது. இது முக்கியமாக மலைக் காடுகளில் மந்தைகளாகக் காணப்படுகிறது. பெரும்பாலான பிற நாகணவாய் போல, நியாசு மலை நாகணவாயும் பழங்கள், தேன் மற்றும் பூச்சிகளை உண்ணுகின்றது.  
இந்த பறவை இதன் பேசும் திறன்களுக்கு பிரபலமானது. இதனால் அதிக விலையைப் பெறுகிறது. பெரும்பாலான உள்நாட்டு காடுகள் அழிக்கப்பட்டுள்ளதால், சட்டவிரோத செல்லப்பிராணி வர்த்தகம் மற்றும் வாழ்விட அழிவு ஆகியவற்றால் இது அழுத்தத்திற்கு உள்ளாகியுள்ளது. 1990ஆம் ஆண்டில் நியாசு தீவின் பறவை கணக்கெடுப்பில், டைமண்ட் 17 நாட்கள் தங்கியிருந்தபோதும் எந்த நியாசு மலை நாகணவாயினையும் கண்டுபிடிக்க முடியவில்லை.  
2015ஆம் ஆண்டில், செக் விலங்கியல் வல்லுநர்கள் காடுகளில் பல நாகணவாய்களை தனித்தனியாக கண்டுபிடித்தனர். இவை கடந்த பல ஆண்டுகளாக காடுகளில் அழிந்துவிட்டதாக கருதப்பட்டன.
# பொட்டாசியம் பெண்டாகுளோரோநைட்ரிடோ ஓசுமேட்டு

**பொட்டாசியம் பெண்டாகுளோரோநைட்ரிடோ ஓசுமேட்டு** (*Potassium pentachloronitridoosmate*) என்பது K<sub>2</sub>[OsCl<sub>5</sub>N] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நைட்ரசன் அணு +6 என்ற ஆக்சிசனேற்ற நிலையில் உள்ள ஓசுமியம் அணுவுடன் நேரடியாகப் பிணைக்கப்பட்டுள்ளதால், இது ஒரு உண்மையான நைட்ரைடு ஆகும்.
# பொட்டாசியம் பெண்டாகுளோரோநைட்ரிடோ ஓசுமேட்டு

## தயாரிப்பு

பொட்டாசியம் குளோரைடு முன்னிலையில் பொட்டாசியம் ஓசுமியமேட்டை குளிர்ந்த ஐதரோகுளோரிக் அமிலத்துடன் சேர்த்து வினைபுரியச் செய்வதன் மூலம் பொட்டாசியம் பெண்டாகுளோரோநைட்ரிடோ ஓசுமேட்டு சேர்மம் தயாரிக்கப்படுகிறது.  
::KOsO<sub>3</sub>N + KCl + 6HCl → K<sub>2</sub>OsCl<sub>5</sub>N + Cl<sub>2</sub> + 3H<sub>2</sub>O
# பொட்டாசியம் பெண்டாகுளோரோநைட்ரிடோ ஓசுமேட்டு

## பண்புகள்

பொட்டாசியம் பெண்டாகுளோரோநைட்ரிடோ ஓசுமேட்டு என்பது தண்ணீரில் எளிதில் கரையக்கூடிய ஒரு சிவப்பு நிறத் தூள் ஆகும். இதன் கரைசல்கள் மெதுவாக சிதைகின்றன. ஐதரோகுளோரிக் அமிலத்தில் இது கரையும். ஆனால் கரிமக் கரைப்பான்களில் கரையாது. மேலும் இது காரத்தில் சிதைகிறது. பட்டகத்தைப் போன்ற படிகங்களை உருவாக்குகிறது.
# பொட்டாசியம் பெண்டாகுளோரோநைட்ரிடோ ஓசுமேட்டு

## வினைகள்

ஓசோன் இந்த சேர்மத்தை மீண்டும் பொட்டாசியம் ஓசுமியமேட்டாக ஆக்சிசனேற்றம் செய்யும். ஐதரசன் குளோரைடும் வெள்ளீயக் குளோரைடும் இதை K<sub>2</sub>Os(NH<sub>2</sub>)Cl<sub>5</sub>ஆகக் குறைக்கின்றன. இது பொட்டாசியம் அறுகுளோரோ ஓசுமேட்டின் அமைடாகக் கருதப்படுகிறது.
# தெங்கரா மலை நாகணவாய்

**தெங்கரா மலை நாகணவாய்** (*Tenggara hill myna*-*கிராகுலா வெனராடா*) என்பது நாகணவாய் குடும்பத்தில் கிராகுலா பேரினத்தினைச் சேர்ந்த ஒரு சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது.  
தெங்கரா மலை நாகணவாய் சிறு சுந்தா தீவுகளில் காணப்படும் அரிய, பெரிய நாகணவாய் ஆகும். இவை பச்சை நிற பளபளப்புடன் கருப்பு, பிரகாசமான மஞ்சள் தலை தொங்கு சதையுடன், தலையின் பின்பகுதி வரை நீட்டிக்கப்பட்டு காணப்படும். பிரகாசமான மெழுகுவர்த்தி-ஆரஞ்சு நிற அலகினையும் பறக்கும் போது மிகவும் வெளிப்படையாகத் தெரியக்கூடிய வெள்ளை இறக்கை இணைப்புகளையும் கொண்டுள்ளன. முதிர்ந்த ஈரப்பதமான காடுகளிலும் தாழ்நிலங்களிலிருந்து மலைகள் வரையிலும் காணப்படும். பெரும்பாலும் இணைகளாகவோ அல்லது சிறிய மந்தைகளாக உயரமான மரங்களில் அமர்ந்திருக்கும். எண்ணற்ற அலறல்களையும், சத்தங்களையும், சிணுங்கல்களையும், விசில் போன்ற ஓசைகளையும் தருகிறது. கூண்டுப் பறவை வணிகத்திற்காக பிடிப்பதால் இதன் வாழ்வு அச்சுறுத்தலுக்கு உள்ளாகியுள்ளது.
# இலங்கை மலை நாகணவாய்

**இலங்கை மலை நாகணவாய்** (Sri Lanka hill myna) அல்லது **சிலோன் நாகணவாய்** (*கிராகுலா பிடிலோஜெனிசு*) என்பது ஒரு நாகணவாய் பறவைச் சிற்றினம் ஆகும். இது துரினிடே குடும்பத்தைச் சேர்ந்தது. இந்த பறவை இலங்கையில் மட்டுமே காணக்கூடிய அகணிய உயிரி.
# இலங்கை மலை நாகணவாய்

## விளக்கம்

இந்த குருவி வரிசையினைச் சேர்ந்த பறவை, பொதுவாக காடுகளிலும் சாகுபடி பகுதிகளிலும் காணப்படுகிறது. இலங்கை நாகணவாய் ஒரு பொந்துக்குள் கூடு கட்டுகிறது. சாதாரண ஒரு இனப் பெருக்க பருவத்தில் இரண்டு முட்டைகள் வரை இடும்.  
இலங்கை மலை நாகணவாய் 25 செமீ நீளமுள்ளது. பறவைகள் பச்சை நிறத்தில் பளபளக்கும் கருப்பு நிற இறகுகளைக் கொண்டுள்ளன. தலை, கழுத்து ஊதா நிறத்தில் உள்ளன. பெரிய வெள்ளை இறக்கை திட்டுகள் உள்ளன. இவை பறக்கும் போது தெளிவாகத் தெரியும். வலுவான கால்கள் பிரகாசமான மஞ்சள் நிறத்தில் உள்ளன. மேலும் கழுத்தில் மஞ்சள் தொங்கு சதைகள் உள்ளன.  
தொங்கு சதையின் மாறுபட்ட வடிவம், நிலை, தடிமனான் ஆரஞ்சு-சிவப்பு அலகு இந்த சிற்றினத்தை இலங்கை காடுகளில் காணப்படும் தெற்கு மலை நாகணவாயிலிருந்து வேறுபடுத்துகின்றன. பாலினங்கள் இறகுகளில் ஒத்தவை; ஆனால் கருவிழியின் நிறத்தால் வேறுபடுத்தி அறியலாம். இது பெண்களில் வெளிர் நிறமாகவும் ஆண்களில் இருண்ட நிறமாகவும் இருக்கும். இளம் வயதினர் மந்தமான அலகினையும் சிறிய தொங்கு சதையினையும் கொண்டுள்ளன. மேலும் ஒட்டுமொத்தமாக குறைவான பளபளப்பைக் கொண்டுள்ளனர்.  
பெரும்பாலான நாகணவாய்களைப் போலவே, இலங்கை நாகணவாயும் பழங்கள், தேன், பூச்சிகளை உண்கின்றது.
# இலங்கை மலை நாகணவாய்

## கலாச்சாரத்தில்

இலங்கை நாகணவாய் சிங்கள மொழியில் *செலா லஹினியா*, *மால் கவடியா*, *கம்பாதியா* உள்ளிட்ட பல பெயர்களில் அறியப்படுகிறது. *செலா லிஹினியா* என்ற பெயர் பெரும்பாலும் கவிதைகள் மற்றும் பிற ஒத்த இலக்கியங்களில் குறிப்பிடப்படுகிறது. மேலும் இதன் மெல்லிய ஓசை போன்ற ஒலிக்காக மேற்கோள் காட்டப்படுகிறது. இந்த பறவை 10 ரூபாய் இலங்கை அஞ்சல் தலைகளில் அச்சிடப்பட்டுள்ளது. இது இலங்கை ரூபவாஹினி கழகத்தின் ஊடக சின்னமாகவும் உள்ளது.
# சந்தீப் சர்மா

**சந்தீப் சர்மா** (*Sandeep Sharma*) இந்தியாவின் இராசத்தான் மாநிலத்தைச் சேர்ந்த ஓர் அரசியல்வாதியாவார். கோட்டா மாவட்டத்தில் உள்ள கோட்டா தெற்கு தொகுதியிலிருந்து தேர்ந்தெடுக்கப்பட்டு இராசத்தான் மாநில சட்டமன்ற உறுப்பினராக உள்ளார். பாரதிய சனதா கட்சியைப் பிரதிநிதித்துவப்படுத்தி 2023 ஆம் ஆண்டு நடைபெற்ற தேர்தலில் இராசத்தான் சட்டமன்றத் தேர்தலில் போட்டியிட்டு வெற்றி பெற்றார்.
# சந்தீப் சர்மா

## ஆரம்ப கால வாழ்க்கை

சந்தீப் சர்மா இராசத்தானின் கோட்டாவைச் சேர்ந்தவர். 1968 ஆம் ஆண்டில் விச்சய் சங்கர் என்பவருக்கு மகனாகப் பிறந்தார். 1989 ஆம் ஆண்டில் காகதியா பல்கலைக்கழகத்துடன் இணைக்கப்பட்ட கல்லூரியில் இளங்கலைப் பட்டம் பெற்றார்.
# சந்தீப் சர்மா

## அரசியல்

2023 ஆம் ஆண்டில் நடைபெற்ற இராசத்தான் சட்டமன்றத் தேர்தலில் பாரதிய சனதா கட்சியை பிரதிநிதித்துவப்படுத்தி கோட்டா தெற்கு சட்டமன்றத் தொகுதியில் சர்மா வெற்றி பெற்றார். 95,393 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் இராக்கி கௌதமை 11,962 வாக்குகள் வித்தியாசத்தில் தோற்கடித்தார். 2014 ஆம் ஆண்டு செப்டம்பர் மாதம் நடைபெற்ற இராசத்தான் சட்டமன்ற இடைத்தேர்தலில் வெற்றி பெற்று முதன்முதலில் சட்டமன்ற உறுப்பினர் ஆனார். 2018 ஆம் ஆண்டு நடைபெற்ற இராசத்தான் சட்டமன்றத் தேர்தலில் அந்த இடத்தைத் தக்க வைத்துக் கொண்டார். 2023 சட்டமன்றத் தேர்தலில் மூன்றாவது முறையாக வெற்றி பெற்றார்.
# தீப்சந்த் கைரியா

**தீப்சந்த் கைரியா** (*Deepchand Khairiya*) இந்தியாவின் இராசத்தான் மாநிலத்தைச் சேர்ந்த ஓர் அரசியல்வாதியாவார். அல்வர் மாவட்டத்தில் உள்ள கிசன்கர் பாசு சட்டமன்றத் தொகுதியிலிருந்து தேர்ந்தெடுக்கப்பட்டு இராசத்தான் மாநில சட்டமன்ற உறுப்பினராக உள்ளார். இந்திய தேசிய காங்கிரசு கட்சியைப் பிரதிநிதித்துவப்படுத்தி 2023 ஆம் ஆண்டு நடைபெற்ற தேர்தலில் இராசத்தான் சட்டமன்றத் தேர்தலில் போட்டியிட்டு வெற்றி பெற்றார்.
# தீப்சந்த் கைரியா

## இளமையும் கல்வியும்

தீப்சந்த் கைரியா இராசத்தானின் அல்வார் மாவட்டத்தில் உள்ள கிசன்கர் பாசில் உள்ள இயட்கா கிராமத்தைச் சேர்ந்தவர் ஆவார். 1941 ஆம் ஆண்டு சனவரி மாதம் 15 ஆம் தேதியன்று படலு ராம் என்பவருக்கு மகனாக இவர் பிறந்தார். தனது இளங்கலை பட்டத்தை முடித்து, பின்னர் 1967 ஆம் ஆண்டில் செய்ப்பூரில் உள்ள இராசத்தான் பல்கலைக்கழகத்தில் சட்டம் பாடத்தில் பட்டம் பெற்றார். ஒரு வழக்கறிஞராகவும் பணியாற்றி வருகிறார்.
# தீப்சந்த் கைரியா

## அரசியல்

2023 ஆம் ஆண்டில் நடைபெற்ற இராசத்தான் சட்டமன்றத் தேர்தலில் இந்திய தேசியக் காங்கிரசு கட்சியைப் பிரதிநிதித்துவப்படுத்தி அல்வார் சட்டமன்றத் தொகுதியில் வெற்றி பெற்றார். 91916 வாக்குகளைப் பெற்று, தனது நெருங்கிய போட்டியாளரான பாரதிய சனதா கட்சியின் வேட்பாளரான இராமத் சிங் யாதவை 10,496 வாக்குகள் வித்தியாசத்தில் தோற்கடித்தார். முதன்முதலில் 2018 ஆம் ஆண்டு நடைபெற்ற இராசத்தான் சட்டமன்றத் தேர்தலில் பகுசன் சமாச் கட்சியை பிரதிநிதித்துவப்படுத்தி வெற்றி பெற்று சட்டமன்ற உறுப்பினர் ஆனார். அப்போது 73,799 வாக்குகளைப் பெற்று பாரதிய சனதா கட்சியின் இராமத் சிங் யாதவை 9.916 வாக்குகள் வித்தியாசத்தில் தோற்கடித்தார்.
# மன்சி அகர்வால்

**மன்சி அகர்வால்** (*Mansi Aggarwal*) (பிறப்பு சூன் 10,1984) ஒரு இந்திய திரைப்படத் தயாரிப்பாளரும் எழுத்தாளரும் நடன இயக்குநரும் ஆவார். இவர் இந்தியத் திரைப்படத் துறையில் பாடல்களை எழுதி, இயக்கி, தயாரித்துள்ளதோடு நடனங்களை இயக்கியும் உள்ளார். நடிகர் இம்ரான் ஹாஷ்மி நடித்த *ஷாங்காய்* திரைப்படத்தின் "பாரத் மாதா கி ஜெய்" என்ற பாடலை நடனமாடியதற்காக இவர் மிகவும் புகழ் பெற்றார். இந்தப் பாடல் மிகப்பிரபலமடைந்து இந்தியாவில் வெற்றி பெற்றது. மேரி கோம் படத்தில் பிரியங்கா சோப்ரா, கை போ சே படத்தில் ராஜ்குமார் ராவ், *தேவ் டி* படத்தில் அபய் தியோல் ஆகியோருடன் இவர் பணியாற்றியுள்ளார்.  
நடிகர் இம்ரான் ஹாஷ்மி நடித்த ஷாங்காயில் இருந்து "பாரத் மாதா கி ஜெய்" பாடலுக்காக பிலிம்பேர் விருதுக்கு பரிந்துரைக்கப்பட்டார், இந்தப் பாடல் பார்வையாளர்களால் விரும்பப்பட்டு இந்தியாவில் மிகவும் புகழ் பெற்றது. யங்கிஸ்தான் திரைப்படத்தின் "சுனோ நா சங்கர்மார்" பாடல் *ஸ்டார்டஸ்ட்*, *பிலிம்பேர்* விருதுகளுக்குப் பரிந்துரைக்கப்பட்டது. இவர் இயக்கிய இரண்டாவது படமான *ரானி* இலண்டனில் உள்ள *லிஃப்ட் ஆஃப் குளோபல் நெட்வொர்க்குகளுக்குத்* தேர்ந்தெடுக்கப்பட்டது. இத்திரைப்படம் தர்பங்கா பன்னாட்டுத் திரைப்பட விழாவிலும் திரையிடப்பட்டது. இது *கோல்டன் ஜூரி* பன்னாட்டுத் திரைப்பட விழாவில் இறுதிப் போட்டியாளராக இருந்ததோடு சிறந்த நடிகருக்கான விருதையும் வென்றது. *ரானி* *டிஸ்னி ஹாட்ஸ்டாரில்* வெளியிடப்பட்டது. *எம்எக்ஸ் பிளேயரில்* திரைப்பாய்வு செய்யப்படுகிறது. *தி ஹேண்ட்பேக்* மற்றும் *ரானி* திரைப்படங்கள் யின் யாங் பிலிம்ஸ் என்ற பதாகையின் கீழ் தயாரிக்கப்பட்டன.
# மன்சி அகர்வால்

## தொடக்க கால வாழ்க்கை மற்றும் தொழில்

1984 ஆம் ஆண்டு சூன் 10 ஆம் நாள் பிறந்த மான்சி, தில்லியில் வளர்ந்தார், அங்கு இவர் இந்தியப் பாரம்பரிய நடனமான கதக் பயிற்சி பெற்றார். இவருக்கு 7 வயதாக இருந்த போது கதக் பயிற்சி தொடங்கியது, பின்னர் இவர் நடன வடிவத்தில் விஷாரத் (பட்டதாரி) ஆனார். தில்லி பல்கலைக்கழகத்தில் உள்ள ஹன்ஸ்ராஜ் கல்லூரியில் பொருளாதாரம் பயின்றார். பட்டப்படிப்பை முடித்த பிறகு தில்லியில் இவர் *மன்சி டான்ஸ் கிரியேஷன்ஸ்* என்ற தனது நடன நிறுவனத்தைத் தொடங்கினார்.  
தில்லியில் ஒரு நடன நிகழ்ச்சியின் போது திரைப்பட இயக்குநர் அனுராக் காஷ்யப்பால் முதன்முதலில் கண்டறியப்பட்டபோது பாலிவுட் திரைப்படங்களில் இவரது வாழ்க்கை தொடங்கியது. விமர்சன ரீதியாக பாராட்டப்பட்ட *குலால்* திரைப்படத்திற்கு நடன இயக்குநராக அனுராக் இவருக்கு வாய்ப்பு அளித்தார். இருப்பினும், இத்திரைப்படம் தாமதமானது, அபய் தியோல் நடித்த *தேவ் டி*. க்கு நடன இயங்குராகும் திட்டத்துடன் அனுராக் இரண்டாவது முறையாக தன்னிடம் வரும் வரை மான்சி கல்வியில் தனது கவனத்தைச் செலுத்தினார்.  
மன்சி ஒளிப்பதிவாளர் அரிந்தம் பட்டாச்சார்யாவை மணந்தார்.
# மன்சி அகர்வால்

## இந்தியத் திரைப்படத் துறையில் நடன அமைப்பு

மன்சி பின்வரும் பாலிவுட் திரைப்படங்களுக்கு நடனமாடியுள்ளார்.
| 2016 | *வசந்தர்* |  |
| --- | --- | --- |
| 2015 | *கௌன் கித்னே பானி மெய்ன்* |  |
| 2015 | *நானக் ஷா ஃபகீர்* |  |
| 2014 | *மேரி கோம்* |  |
| 2013 | யங்கிஸ்தான் |  |
| 2013 | *மிக்கி வைரஸ்* |  |
| 2013 | *மாசி* |  |
| 2013 | *கிப்பி* |  |
| 2013 | *காய் போ சே* |  |
| 2012 | *ஷாங்காய்* |  |
| 2009 | *குலால்* |  |
| 2009 | *தேவ் டி* | } |
# மன்சி அகர்வால்

## இயக்குநர், தயாரிப்பாளர், எழுத்தாளராக திரைப்படவியல்

| 2018 | *தி ஹேண்ட் பேக்* |  |
| --- | --- | --- |
| 2020 | *ரானி* | } |
# அரவ ஸ்ரீதர்

**அரவ ஸ்ரீதர்** (*Arava Sreedhar*) (பிறப்பு 1997)
# அரவ ஸ்ரீதர்

## ஆரம்பகால வாழ்க்கை மற்றும் கல்வி

ஸ்ரீதர் தற்போதைய அன்னமய்யா மாவட்டத்தில் உள்ள கோடூரைச் சேர்ந்தவர். இவரது தந்தை ஆரவ வெங்கடையா ஒரு விவசாயி. இவர் நந்தியாலில் உள்ள ராஜீவ் காந்தி நினைவு பொறியியல் கல்லூரியில் இளநிலை தொழில்நுட்பக் கல்வியினை முடித்தார்.
# அரவ ஸ்ரீதர்

## அரசியல் வாழ்க்கை

ஸ்ரீதர் 2024 ஆந்திரப் பிரதேச சட்டமன்றத் தேர்தலில் ஜனசேனா கட்சியின் வேட்பாளராகக் கோடூர் சட்டமன்றத் தொகுதியில் போட்டியிட்டு வெற்றி பெற்றார். இவர் 78,594 வாக்குகளைப் பெற்று, ஒய். எசு. ஆர் காங்கிரசு கட்சியின் மூன்று முறை சட்டமன்ற உறுப்பினராக இருந்த கோரமுட்லா ஸ்ரீனிவாசுலுவை 11,101 வாக்குகள் வித்தியாசத்தில் தோற்கடித்தார். ஏப்ரல் 4, 2024 அன்று கட்சித் தலைவர் பவன் கல்யாண் தனது வேட்புமனுவை அறிவிப்பதற்கு சில நாட்களுக்கு முன்புதான் இவர் ஜன சேனா கட்சியில் சேர்ந்தார். இந்நிலையில் ஸ்ரீதர் தனது தலைவரின் நம்பிக்கையைத் தக்க வைத்துக் கொண்டு இந்த இடத்தில் வென்றார் பின்னர் நவம்பர் 12, 2024 அன்று கொறடாவாக நியமிக்கப்பட்டார்.
# கனரா

**கனரா** அல்லது **கராவலி** (**Kanara** or **Karāvali)** என்றும் அழைக்கப்படும் இது இந்தியாவின் தென்மேற்கு கொங்கண் கடற்கரையில், இன்றைய இந்திய மாநிலமான கருநாடகாவின் அரபிக்கடலுடன் அமைந்துள்ள வரலாற்று முக்கியத்துவம் வாய்ந்த நிலப்பரப்பாகும். வடகன்னட மாவட்டம், உடுப்பி, தென் கன்னட மாவட்டம் ஆகியவற்றை இது உள்ளடக்கியது. மாநில மறுசீரமைப்புச் சட்டத்திற்கு முன்பு காசர்கோடு இதனுடன் சேர்க்கப்பட்டது.
# கனரா

## பெயர்க்காரணம்

வரலாற்றாசிரியர் செவேரினோ டா சில்வாவின் கூற்றுப்படி, இப்பகுதியின் பண்டைய பெயர் **பரசுராம சிருஷ்டி** (பரசுராமரால் உருவாக்கப்பட்டது) என இருந்தது. இவரும், இசுடீவன் புக்ஸ் என்ற இருவரின் கருத்துப்படி, பதினாறாம் நூற்றாண்டின் முற்பகுதியில் வர்த்தகத்திற்காக இப்பகுதிக்கு வருகை தந்த போத்துக்கீசர், இடச்சு மற்றும் ஆங்கிலேயர்கள் இதனை *கனரா* என்றழைத்தனர். அந்த நேரத்தில் இந்த பகுதி இருந்த கேளடி நாயக்கர்கள், கன்னட வம்சாவழியைச் சேர்ந்தவர்கள் எனக் கருதினர். கடற்கரை என்பதை 'கராவலி' என கன்னட மக்கள் குறிப்பிடுகின்றனர்.
# கனரா

## வரலாறு

பழங்காலத்திலிருந்தே, கனரா கடற்கரையின் பெரும்பகுதி கலாச்சார ரீதியாக துளு நாடு என்று அழைக்கப்படுகிறது. வரலாற்று ரீதியாக, வடக்கில் கங்கவள்ளி ஆற்றுக்கும் தெற்கில் பயசுவினி ஆற்றுக்கும் இடையில் துளு நாடு அமைந்துள்ளது. தற்போது, கருநாடகாவின் உடுப்பி மற்றும் தெற்கு கன்னட மாவட்டங்களையும், கேரளாவின் மஞ்சேசுவரம் வட்டத்தையும் துளு நாடு கொண்டுள்ளது. பொதுவாக வடகன்னட மாவட்டம் கொங்கண் கடற்கரையின் தெற்குப் பகுதியாக கருதப்படுகிறது. குறிப்பாக, கங்கவள்ளி ஆற்றின் வடக்கே உள்ள கடலோரப் பகுதி பாரம்பரியமாக கொங்கண் பகுதியுடன் சேர்க்கப்பட்டுள்ளது.  
போர்த்துகீசர்கள் 1498-1763-இலிருந்து கனராவை ஆக்கிரமித்தனர். இந்தக் காலகட்டத்தில், வடக்கில் கார்வாரில் பாயும் காளி ஆற்றின் தெற்குக் கரையிலிருந்து தெற்கில் காசர்கோட்டில் பாயும் பயசுவினி ஆற்றின் வடக்குக் கரைகள் வரை கனராவின் புவியியல் பரப்பு விரிவடைந்தது.  
1799-இல் நான்காவது மைசூர் போர் முடிவடைந்த பிறகு, ஆங்கிலேயர்கள் இப்பகுதியைக் கைப்பற்றி சென்னை மாகாணத்தின் கனரா மாவட்டத்தை நிறுவினர். இந்த மாவட்டம் 1859-ஆம் ஆண்டில் வடக்கு மற்றும் தென் கன்னட மாவட்டங்களாகப் பிரிக்கப்பட்டது.  
1947-இல் இந்தியா சுதந்திரம் பெற்ற பிறகு, பம்பாய் மாகாணம் பம்பாய் மாநிலமாக மறுசீரமைக்கப்பட்டது. 1956-ஆம் ஆண்டு மாநில மாநில மறுசீரமைப்புச் சட்டத்தைத் தொடர்ந்து, பம்பாய் மாநிலத்தின் தெற்குப் பகுதி மைசூர் மாநிலத்துடன் சேர்க்கப்பட்டது. இது 1972-இல் கருநாடகம் என்று மறுபெயரிடப்பட்டது. காசர்கோடு கேரளாவுடன் சேர்க்கப்பட்டது.
# கனரா

## புவியியல்

கனரா பிராந்தியம் இந்திய தீபகற்பத்தின் தென்மேற்குப் பகுதியில் அமைந்துள்ள கருநாடகக் கடற்கரையை உருவாக்குகிறது. கடலோர கருநாடகம் மலபார் கடற்கரையின் வடக்குப் பகுதியை உருவாக்குகிறது. கனரா சுமார் 10,000 சதுர கிலோமீட்டர் (4,000 சதுர மைல்) பரப்பளவைக் கொண்டுள்ளது. இதன் வடக்கில் கொங்கண், கிழக்கில் மேற்குத் தொடர்ச்சி மலைகள், தெற்கில் கேரள சமவெளிகள் மற்றும் மேற்கில் அரபிக் கடல் ஆகியவை எல்லைகளாக உள்ளன. இது வடக்கிலிருந்து தெற்கே சுமார் 225 கிலோமீட்டர் (140 மைல்) நீளம் கொண்டது. தெற்கில் அதிகபட்ச அகலம் சுமார் 64 கிலோமீட்டர் (40 மைல்) ஆகும்.
# கனரா

## நிர்வாகம்

சமகால கனரா வடக்கில் மஜாலி கிராமத்திலிருந்து தெற்கில் தலபாடி கிராமம் வரை நீண்டுள்ளது. இப்பகுதியில் உள்ள மூன்று மாவட்டங்களான தென் கன்னடா, உடுப்பி மற்றும் வட கன்னடா முறையே கார்வார், உடுப்பி மற்றும் மங்களூரில் தங்கள் தலைநகரங்களைக் கொண்டுள்ளன.
# கனரா

## மக்கள்தொகை

கனரா பிராந்தியத்தில் தென் கன்னடா, உடுப்பி மற்றும் வட கன்னடா ஆகிய 3 மாவட்டங்கள் உள்ளன. 2011 இந்திய மக்கள்தொகைக் கணக்கெடுப்பின்படி இந்த மாவட்டங்களின் மொத்த மக்கள் தொகை சுமார் 47,04,179 ஆகும்.
# கனரா

## மக்கள்தொகை

### மொழிகள்

கன்னடம், கொங்கணி மற்றும் துளு ஆகிய மொழிகள் கனரா பிராந்தியத்துடன் நெருக்கமாக தொடர்புடைய முக்கிய மொழிகளாகும்.
# கனரா

## இதனையும் காண்க

- அஞ்செடிவா கோட்டை
- கொங்கண் மண்டலம்
- கார்வார், வடகன்னட மாவட்டம்
- தென் கன்னட மாவட்டம் (முந்தைய மாவட்டம்)
- துளு நாடு
- உடுப்பி, உடுப்பி மாவட்டம்
- மங்களூர், தெற்கு கன்னட மாவட்டம்
- காசர்கோடு, காசர்கோடு மாவட்டம்
- ஒசுதுர்க் கோட்டை
# இந்தூரி நாகேசுவர ராவ்

**இந்தூரி நாகேசுவர ராவ்**(*Inturi Nageswara Rao*) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேசத்தில் நெல்லூர் மாவட்டம் வலேட்டிவாரி பாலம் மண்டலத்தில் உள்ள படேவாரிபாலம் கிராமத்தில் 1977இல் பிறந்தார். ராவ் நெல்லூர் மாவட்டத்தில் உள்ள கந்துகூர் சட்டமன்றத் தொகுதியின் சட்டமன்ற உறுப்பினராவார். இவர் தெலுங்கு தேசக் கட்சியைச் சேர்ந்தவர்/ தெலுங்கு தேசக் கட்சி, பாஜக ஜனசக்தி கட்சியுடன் கூட்டணி வைத்திருந்த 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார்.
# இந்தூரி நாகேசுவர ராவ்

## ஆரம்பகால வாழ்க்கை மற்றும் கல்வி

ராவ் கந்துகூரைச் சேர்ந்தவர். இவரது தந்தை இந்தூரி சுப்பா ராவ் ஒரு விவசாயி. இவர் தொழிலதிபராகவும் சொந்தமாக நிலம் வைத்து விவசாயம் செய்பவராகவும் உள்ளார். 1991இல் கந்துகூரில் உள்ள ஜில்லா பரிசத் உயர்நிலைப் பள்ளியில் 10ஆம் வகுப்பை முடித்தார்.
# இரெபா ஹோர்

**இரெபா ஹோர்** (*Reba Hore*) ஓர் இந்தியக் கலைஞரும், ஆர்வலரும் ஆவார். நீர்வண்ணங்கள், கலப்பு ஊடகங்கள், எண்ணெய் வண்ணப்பூச்சுகள், பசைகள் முதல் சுடுமண் சிற்பம் வரை பல்வேறு ஊடகங்களில் பணியாற்றியுள்ளார். இவரது கலைப்படைப்புகள் தன்னிச்சையானவை.மேலும் இவரது அன்றாட வாழ்க்கை அனுபவங்களில் வேரூன்றியவை. சிற்பியும் அச்சுத் தயாரிப்பாளருமான சோம்நாத் ஹோர் என்பவரின் மனைவி ஆவார்.
# இரெபா ஹோர்

## வாழ்க்கை

இரெபா பொருளாதாரத்தில் பட்டம் பெற்றவர். 1948 இல் இந்தியப் பொதுவுடைமைக் கட்சி உறுப்பினரானார். பின்னர், கொல்கத்தாவிலுள்ள அரசு கலை மற்றும் கைவினை கல்லூரியில் சேர்ந்தார். பிறகு, 1951 முதல் செயின்ட் ஜான்ஸ் மறைமாவட்டப் பள்ளியில் கலையினைக் கற்பிக்கத் தொடங்கினார். மூன்று ஆண்டுகளுக்குப் பிறகு, இவர் 1954 இல் சோம்நாத் ஹோரை மணந்தார். இவரது கணவர் ஹோர் 2008 இல் இறந்தார்.
# இரெபா ஹோர்

## தொழில் வாழ்க்கை

இரெபா ஹோர் பெரும்பாலும் தனது கணவரின் பின்புலத்திலேயே இருந்தார். இருப்பினும், இவரது சொந்த பாணியில் உருவாக்கப்பட்ட பல கலைப்படைப்புகள் இவரை தனித்து நிற்கச் செய்கின்றன.
# இரெபா ஹோர்

## பாணி மற்றும் தாக்கங்கள்

இரெபா ஹோரின் படைப்புகள் அவரது அன்றாட வாழ்க்கை அனுபவங்களிலிர்நுது வெளிப்பட்டன. தான் காணும் விலங்குகள், மக்களின் அன்றாட வாழ்க்கை மற்றும் வாழ்நாள் முழுவதையும் கழித்த சாந்திநிகேதனின் காட்சிகள் போலவே எளிமையாக இருக்கிறது. சில நேரங்களில் அவரது காலத்தின் 1943 வங்காளப் பஞ்சம் போன்ற முக்கியமான மனிதத் துயரங்களையும் சித்தரித்துள்ளார்.
# வி. கே. ஹைமாவதி

**கலாமண்டலம் ஹைமாவதி** (*Kalamandalam Hymavathy*) என்று பிரபலமாக அழைக்கப்படும் **வி. கே. ஹைமாவதி** இந்தியாவின் கேரளாவைச் சேர்ந்த மோகினியாட்ட நடனக் கலைஞரும் நடன ஆசிரியரும் ஆவார். சங்கீத நாடக அகாதமி விருது, கேரள சங்கீத நாடக அகாதமியின் குருபூஜை விருது மற்றும் கேரள சங்கீத நாடக அகாதமி பரிசு உள்ளிட்ட பல விருதுகளைப் பெற்றுள்ளார்.
# வி. கே. ஹைமாவதி

## வாழ்க்கை வரலாறு

திருச்சூர், பெரிங்கோடைச் சேர்ந்த கிருஷ்ண வாரியர் மற்றும் மச்சாடைச் சேர்ந்த பார்வதி ஆகியோருக்கு அக்டோபர் 12,1955 அன்று வி. கே. ஹைமாவதி பிறந்தார். இவரது தந்தை ஒரு மருத்துவர். இவருக்கு ஒரு வயதாக இருந்தபோது இவரது குடும்பம் செருத்துருத்திக்கு குடிபெயர்ந்தது. தனது ஐந்து வயதில், சந்திரிகா என்பவரின் கீழ் நடனத்தையும், சங்கரநாராயணன் ஆசானின் கீழ் கதகளியையும் கற்றுக்கொள்ளத் தொடங்கினார்.  
*மோகனம்* மற்றும் *சோல்கெட்டு* ஆகியவை ஹைமாவதி மற்றும் அவரது நடன வாழ்க்கையைப் பற்றி தயாரிக்கப்பட்ட இரண்டு ஆவணப்படங்கள் ஆகும்.
# மேகா மசூம்தார்

2020 ஆம் ஆண்டில்,மேகா தி வால் ஸ்ட்ரீட் ஜர்னலிடம், "நான் நூலில் கேட்கும் கேள்விகள் இந்தியாவில் மட்டும் இல்லை என்றும்... இங்குள்ள வாசகர்கள் சமகால அமெரிக்காவையும் சிந்திக்க முடியும் என்றும் நம்புகிறேன்". என்று குறிப்பிடுகிறார்.  
அவரது புதினம் வெளியிடப்பட்ட நேரத்தில், மேகா நியூயார்க் நகரில் உள்ள கேடபுல்ட் புக்ஸில் ஆசிரியராக பணியாற்றினார். 2021 ஆம் ஆண்டில், கேடபுல்டின் தலைமை ஆசிரியராகப் பதவி உயர்வு பெற்றார், மேலும் அவருக்குப் பிடித்த எழுத்தாளர்களில் மத்தேயு சாலேசஸ், ரண்டா ஜரார், ரூபி ஹமாத், சிந்தியா பானு மற்றும் யே சுன் ஆகியோர் அடங்குவர். மே 2022 இல், அவர் தனது எழுத்து மற்றும் கற்பித்தலில் கவனம் செலுத்த அந்த பதவியை விட்டு வெளியேறினார்.
# மேகா மசூம்தார்

## விருதுகளும், கௌரவங்களும்

புனைகதைக்கான 2021 ஆண்ட்ரூ கார்னகி பதக்கத்திற்கான பட்டியலில் *எ பர்னிங்* இடம்பெற்றது. மேலும் 2021 ஆம் ஆண்டில் சாகித்ய அகாடமி யுவ புரஸ்கார் விருதை வென்றது. ஏப்ரல் 2022 இல் மெகா மசூம்தார் ஒரு வைட்டிங் விருதை வென்றார். புனைகதைக்கான 2020 தேசிய புத்தக விருதுக்கு *எ பர்னிங்* நீண்டநாட்களாக பட்டியலிடப்பட்டது.  
மேகாவின் இரண்டாவது நாவலான ஏ கார்டியன் அண்ட் எ தீஃப், 2025 ஆம் ஆண்டு *புனைகதைக்கான தேசிய புத்தக விருதுக்குத்* தேர்ந்தெடுக்கப்பட்டது.
# மேகா மசூம்தார்

## நூலியல்

- எ பர்னிங், நியூயார்க்ஃ ஆல்பிரட் ஏ. நாஃப், 2020. ISBN
- *ஒரு பாதுகாவலனும் ஒரு திருடனும்*, நியூயார்க்ஃ ஆல்பிரட் ஏ. நாஃப், 2025. ISBN <bdi>9780593804872</bdi>&nbsp;
# மல்லிகா சப்பா

**மல்லிகா சப்பா** (**Mallika chabba**) இந்தியாவின் டேராடூனைச் சேர்ந்த ஓர் இந்திய ஓவியரும் கலை இயக்குநரும், கலை வடிவமைப்பாளரும் ஆவார்.
# மல்லிகா சப்பா

## ஆரம்பகால வாழ்க்கை மற்றும் தொழில்

வட இந்தியாவில் இமயமலை மலைத்தொடரின் அடிவாரத்தில் உள்ள ஒரு பள்ளத்தாக்கில் அமைந்துள்ள டேராடூன் நகரில் மல்லிகா வளர்ந்தார். அவர் ஒரு திறமையான கலைஞராக வேண்டும் என்ற லட்சியத்துடன் மிகச் சிறிய வயதிலிருந்தே ஓவியம் வரையத் தொடங்கினார். மல்லிகா சண்டிகரில் உள்ள அரசு நுண்கலை கல்லூரியில் பயின்றார், அங்கு அவர் ஒரு சிற்பியாக நிபுணத்துவம் பெற்றார். அவர் கல்லூரியில் நுண்கலை இளங்கலை பட்டம் பெற்றார், அதன் பிறகு அவர் புதுடெல்லிக்கு சென்று கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையில் (INTACH) சேர்ந்தார். மல்லிகா 18 ஆம் நூற்றாண்டைச் சேர்ந்த எண்ணெய் ஓவியங்களில் பணிபுரியும் போது கலை மறுசீரமைப்பைக் கற்றுக்கொண்டார். அவர் தொடர்ந்து ஓவியம் வரைந்தார் மேலும் குழந்தைகள் நலம் மற்றும் நல்வாழ்வு அறக்கட்டளை (சைல்ட் ஹெல்த் அண்ட் வெல்ஃபேர் ஃபவுண்டேஷன்) என்ற தொண்டு நிறுவனத்திற்காக தனது முதல் தனி கண்காட்சியை நடத்தினார்.  
மும்பையின் சுவர்களை வண்ணமயமான கலைப் படைப்புகளாக மாற்றும் "பாலிவுட் கலைத் திட்டத்திl" சப்பா பெரும் பங்களித்தார். பாலிவுட் திரைப்படமான பாக்ராவுக்காக தி டிவைன் கோட் என்ற தலைப்பில் ஒரு பிரத்யேக ஓவியத்தையும் அவர் செய்துள்ளார்.